Projektas

VIEŠOSIOS ĮSTAIGOS TRANSPORTO KOMPETENCIJŲ AGENTŪROS

Direktorius

ĮSAKYMAS

DĖL CIVILINIŲ ORLAIVIŲ TRIUKŠMO PAŽYMĖJIMŲ IR RIBOTO GALIOJIMO TRIUKŠMO PAŽYMĖJIMŲ IŠDAVIMO TVARKOS APRAŠO PATVIRTINIMO

2025 m. ................. d. Nr. ........

Vilnius

Vadovaudamasis Lietuvos Respublikos aviacijos įstatymo 6 straipsnio 3 dalies 3 punktu ir atsižvelgdamas į 2012 m. rugpjūčio 3 d. Komisijos reglamentą (ES) Nr. 748/2012, kuriuo nustatomos orlaivio tinkamumo skraidyti sertifikavimo, orlaivio ir susijusių gaminių, dalių bei prietaisų aplinkosauginio sertifikavimo, taip pat projektavimo ir gamybinių organizacijų sertifikavimo įgyvendinimo taisyklės, su visais pakeitimais,

1.	Tvirtinu Civilinių orlaivių triukšmo pažymėjimų ir riboto galiojimo triukšmo pažymėjimų išdavimo tvarkos aprašą (pridedama).

2.	Pripažįstu netekusiu galios viešosios įstaigos Transporto kompetencijų agentūros direktoriaus 2022 m. liepos 28 d. įsakymą Nr. 2-95 „Dėl Civilinių orlaivių triukšmo pažymėjimų išdavimo tvarkos aprašo patvirtinimo“.

Direktorius Marius Baranauskas

PATVIRTINTA

Viešosios įstaigos Transporto

kompetencijų agentūros direktoriaus

2025 m. .............. d. įsakymu Nr.

CIVILINIŲ ORLAIVIŲ triukšmo pažymėjimų ir riboto galiojimo triukšmo PAŽYMĖJIMŲ IŠDAVIMO TVARKOS APRAŠAS

I SKYRIUS

BENDROSIOS NUOSTATOS

1. Civilinių orlaivių triukšmo pažymėjimų ir riboto galiojimo triukšmo pažymėjimų išdavimo tvarkos aprašas (toliau – Aprašas) nustato civilinių orlaivių (toliau – orlaivis) triukšmo pažymėjimų ir riboto galiojimo triukšmo pažymėjimų išdavimo, pakeitimo, galiojimo sustabdymo, galiojimo sustabdymo panaikinimo, galiojimo panaikinimo ir dublikatų išdavimo tvarką.

2. Apraše vartojamos sąvokos:

2.1. Pareiškėjas – juridinis arba fizinis asmuo, kurio vardu orlaivis registruotas ar bus registruotas Lietuvos Respublikos civilinių orlaivių registre, arba jo atstovas;

2.2. ELPA šalys – Norvegija, Islandija, Lichtenšteinas ir Šveicarija;

2.3. kitos Apraše vartojamos sąvokos suprantamos taip, kaip jos yra apibrėžtos:

2.3.1. Lietuvos Respublikos aviacijos įstatyme;

2.3.2. 2012 m. rugpjūčio 3 d. Komisijos reglamente (ES) Nr. 748/2012, kuriuo nustatomos orlaivio tinkamumo skraidyti sertifikavimo, orlaivio ir susijusių gaminių, dalių bei prietaisų aplinkosauginio sertifikavimo, taip pat projektavimo ir gamybinių organizacijų sertifikavimo įgyvendinimo taisyklės, su visais pakeitimais.

3. Aprašo 2 priede nustatytos formos triukšmo pažymėjimą išduoda, pakeičia, panaikina arba sustabdo jo galiojimą, panaikina galiojimo sustabdymą ir išduoda dublikatą viešoji įstaiga Transporto kompetencijų agentūra (toliau – TKA).

4. Aprašo 3 priede nustatytos formos riboto galiojimo triukšmo pažymėjimą išduoda, pakeičia, panaikina arba sustabdo jo galiojimą, panaikina galiojimo sustabdymą ir išduoda dublikatą TKA.

5. Triukšmo pažymėjimas išduodamas Lietuvos Respublikos civilinių orlaivių registre registruotam arba numatomam registruoti orlaiviui, kuris turi pagal Reglamentą (ES) Nr. 748/2012 išduotą arba pripažintą orlaivio tipo pažymėjimą;

6. Riboto galiojimo triukšmo pažymėjimas išduodamas Lietuvos Respublikos civilinių orlaivių registre registruotam arba numatomam registruoti orlaiviui, kuris pagal Reglamento (ES) Nr. 748/2012 Ib priedo C poskyrį atitinka projekto atitikties deklaraciją, kurią Europos Sąjungos aviacijos saugos agentūra (toliau – EASA) yra užregistravusi pagal Reglamento (ES) Nr. 748/2012 Ib priedo 21L.B.63 dalį.

7. Juridinis arba fizinis asmuo, kurio vardu orlaivis registruotas ar bus registruotas Lietuvos Respublikos civilinių orlaivių registre, privalo užtikrinti įgaliotųjų TKA darbuotojų prieigą prie orlaivio, kuriam TKA gavo paraišką išduoti triukšmo pažymėjimą arba riboto galiojimo triukšmo pažymėjimą.

8. TKA direktoriaus 2024 m. gruodžio 30 d. įsakymu Nr. 2-190 „Dėl konkrečių atlyginimo už viešosios įstaigos Transporto kompetencijų agentūros teikiamas administracines ir kitas nei administracines paslaugas dydžių sąrašo patvirtinimo“ (toliau – TKA direktoriaus įsakymas Nr. 2-190) nustatyto dydžio atlyginimas mokamas pateikiant paraišką.

II SKYRIUS

TRIUKŠMO PAŽYMĖJIMO IR RIBOTO GALIOJIMO TRIUKŠMO PAŽYMĖJIMO IŠDAVIMAS ARBA PAKEITIMAS

PIRMASIS SKIRSNIS

PARAIŠKOS PATEIKIMAS

9. Naujo orlaivio triukšmo pažymėjimui arba riboto galiojimo triukšmo pažymėjimui gauti pareiškėjas TKA turi tiesiogiai, paštu, per kurjerius arba elektroninių ryšių priemonėmis pateikti:

9.1. užpildytą Aprašo 1 priede nustatytos formos paraišką;

9.2. orlaivio atitikties pareiškimą:

9.2.1. jei orlaivis į Lietuvos Respubliką importuojamas iš Europos Sąjungos (toliau – ES) arba ELPA šalių – EASA 52 formą, išduotą pagal Reglamento (ES) Nr. 748/2012 I priedo (21 dalies) 21.A.163 dalies b punktą, arba EASA 52 formą, išduotą pagal Reglamento (ES) Nr. 748/2012 I priedo (21 dalies) 21.A.130 dalį ir patvirtintą ES arba ELPA šalies, iš kurios importuojamas orlaivis, kompetentingos institucijos, arba EASA 52B formą, išduotą pagal Reglamento (ES) Nr. 748/2012 Ib priedo (21L dalies) 21L.A.127 dalį orlaiviui atitinkančiam pagal Reglamento (ES) Nr. 748/2012 Ib priedo B skirsnio B poskyrį EASA išduotą tipo pažymėjimą arba EASA 52B formą, išduotą pagal Reglamento (ES) Nr. 748/2012 Ib priedo (21L dalies) R poskyrį

9.2.2. jei orlaivis, kurio projektą patvirtino EASA, importuojamas ne iš ES arba ELPA šalies – eksportuojančios šalies kompetentingos institucijos pasirašytą pareiškimą, kuriuo nurodoma, kad orlaivis atitinka EASA patvirtintą projektą;

9.3. išrašą iš EASA triukšmo lygių duomenų bazės, atspindintį informaciją apie keliamą triukšmą, nustatytą pagal taikomus triukšmo reikalavimus;

9.4. orlaivio triukšmo lygiui darančio įtaką papildomo (-ų) orlaivio tipo pažymėjimo (-ų) kopiją (-as) ir / arba kitą (-us) orlaivio modifikavimo projekto (-ų) kopiją (-as) (jei buvo išduotas (-i)) arba orlaivio, kurio projekto atitiktis deklaruota, projekto pakeitimų deklaracijos (-ų) kopiją (-as)

9.5. dokumentus ir duomenis (įrašus apie orlaivio gamybos standartus ir modifikavimą bei atliktus reikiamus techninės priežiūros darbus), patvirtinančius 9.4 papunktyje nurodytą (-us) įgyvendintą (-us) orlaivio modifikavimą (-us) (modernizaciją (-as)).

10. Jeigu įgaliotasis TKA darbuotojas ir pareiškėjas nesusitaria kitaip – Aprašo 7.2 papunktyje nurodyti pareiškimai pateikiami iki orlaivio pristatymo TKA likus ne daugiau nei 60 kalendorinių dienų.

11. Naudoto orlaivio, kuris prieš tai buvo registruotas ES arba ELPA šalyje, triukšmo pažymėjimui arba riboto galiojimo triukšmo pažymėjimui gauti pareiškėjas TKA turi tiesiogiai, paštu, per kurjerius arba elektroninių ryšių priemonėmis pateikti:

11.1. Aprašo 1 priede nustatytos formos paraišką;

11.2. anksčiau orlaivio registro šalies kompetentingos institucijos išduotą triukšmo pažymėjimą (EASA 45 forma) ar jo kopiją arba orlaivio riboto galiojimo triukšmo pažymėjimą (EASA 45B forma) ar jo kopiją;

11.3. orlaivio triukšmo lygiui darančio įtaką papildomo (-ų) orlaivio tipo pažymėjimo (-ų) kopiją (-as) ir / arba kitą (-us) orlaivio modifikavimo projekto (-ų) kopiją (-as) (jei buvo išduotas (-i)) arba orlaivio, kurio projekto atitiktis deklaruota, projekto pakeitimų deklaracijos (-ų) kopiją (-as);

11.4. dokumentus ir duomenis (įrašus apie orlaivio gamybos standartus ir modifikavimą bei atliktus reikiamus techninės priežiūros darbus), patvirtinančius 11.3 papunktyje nurodytą (-us) įgyvendintą (-us) orlaivio modifikavimą (-us) (modernizaciją (-as)).

12. Naudoto orlaivio, kuris prieš tai buvo registruotas ne ES arba ne ELPA šalyje, triukšmo pažymėjimui gauti pareiškėjas TKA turi tiesiogiai, paštu, per kurjerius arba elektroninių ryšių priemonėmis pateikti:

12.1. Aprašo 1 priede nustatytos formos paraišką;

12.2. eksportuojančios valstybės kompetentingos institucijos pasirašytą pareiškimą, kuriuo nurodoma, kad orlaivis atitinka EASA patvirtintą projektą;

12.3. prieš tai buvusios orlaivio registracijos valstybės kompetentingos institucijos išduoto orlaivio triukšmo pažymėjimo kopiją;

12.4. orlaivio triukšmo lygiui darančio įtaką papildomo (-ų) orlaivio tipo pažymėjimo (-ų) kopiją (-as) ir / arba kitą (-us) orlaivio modifikavimo projekto (-us) kopiją (-as) (jei buvo išduotas (-i));

12.5. dokumentus ir duomenis (įrašus apie orlaivio gamybos standartus ir modifikavimą bei atliktus reikiamus techninės priežiūros darbus), patvirtinančius 12.4 papunktyje nurodytą (-us) įgyvendintą (-us) orlaivio modifikavimą (-us) (modernizaciją (-as)).13. Triukšmo pažymėjimui arba riboto galiojimo triukšmo pažymėjimui pakeisti pareiškėjas turi TKA tiesiogiai, paštu, per kurjerius arba elektroninių ryšių priemonėmis pateikti:

13.1. Aprašo 1 priede nustatytos formos paraišką;

13.2. orlaivio triukšmo lygiui darančio įtaką papildomo (-ų) orlaivio tipo pažymėjimo (-ų) kopiją (-as) ir (arba) orlaivio modifikavimo projekto (-us) kopiją (-as) arba orlaivio, kurio projekto atitiktis deklaruota, projekto pakeitimų deklaracijos (-ų) kopiją (-os);;

13.3. dokumentus ir duomenis (įrašus apie orlaivio modifikavimą), patvirtinančius 13.2 papunktyje nurodytą (-us) įgyvendintą (-us) orlaivio modifikavimą (-us) (modernizaciją (-as)).

14. Triukšmo pažymėjimo arba riboto galiojimo triukšmo pažymėjimo dublikatui gauti pareiškėjas turi TKA tiesiogiai, paštu, per kurjerius arba elektroninių ryšių priemonėmis pateikti laisvos formos prašymą, nurodydamas triukšmo pažymėjimo arba riboto galiojimo triukšmo pažymėjimo praradimo ar sugadinimo aplinkybes ir sumokėti TKA direktoriaus įsakymu Nr. 2-190 nustatyto dydžio atlyginimą už TKA administracinę paslaugą.

15. Įgaliotasis TKA darbuotojas gautą paraišką ir dokumentus užregistruoja TKA dokumentų valdymo sistemoje.

ANTRASIS SKIRSNIS

PIRMINIS PARAIŠKOS VERTINIMAS

16. Pirminį paraiškos vertinimą atlieka įgaliotasis TKA darbuotojas, kuris patikrina, ar pateikti visi reikiami dokumentai. Jeigu nustatoma, kad pateikta paraiška užpildyta netinkamai ir (arba) pateikti ne visi Aprašo 9.1–9.5, 11.1– 11.4, 12.1–12.5 arba 13.1–13.3 papunkčiuose išvardyti dokumentai arba nesumokėtas TKA direktoriaus įsakymu Nr. 2-190 nustatyto dydžio atlyginimas, įgaliotasis TKA darbuotojas, ne vėliau kaip per 10 darbo dienų nuo paraiškos gavimo dienos apie tai raštu informuoja pareiškėją ir nustato 10 darbo dienų terminą nustatytiems trūkumams pašalinti. Jeigu nustatyto termino trūkumams pašalinti nepakanka, pareiškėjui pateikus motyvuotą prašymą, terminas gali būti pratęstas atsižvelgiant į prašyme nurodytas priežastis ir terminą.

17. Jeigu per Aprašo 14 punkte nustatytą ar pratęstą terminą trūkumai nepašalinami, paraiška toliau nenagrinėjama. Įgaliotasis TKA darbuotojas apie tai raštu informuoja pareiškėją ir grąžina jo pateiktus dokumentus (išskyrus paraišką), jeigu jie buvo pateikti popierine forma.

18. Jeigu paraiškos nagrinėjimo metu pasikeičia paraiškoje ir (arba) kituose pateiktuose dokumentuose nurodyti duomenys, pareiškėjas apie tai privalo raštu informuoti TKA ir pateikti pasikeitusius duomenis ne vėliau kaip per 5 darbo dienas po jų pasikeitimo dienos.

TREČIASIS SKIRSNIS

NUODUGNUS PATEIKTOS PARAIŠKOS IR KITŲ DOKUMENTŲ VERTINIMAS

19. Nuodugnų pateiktos paraiškos ir su ja susijusių dokumentų vertinimą įgaliotasis TKA darbuotojas pradeda tik tada, kai pirminio paraiškos vertinimo metu nustatoma, kad yra gauti visi reikiami dokumentai bei duomenys ir sumokėtas TKA direktoriaus įsakymu Nr. 2-190 nustatyto dydžio atlyginimas. Įsitikinęs, kad yra gauti visi reikiami dokumentai ir duomenys, įgaliotasis TKA darbuotojas:

19.1. peržiūri pateiktą paraišką ir joje pateikiamus duomenis;

19.2. patikrina, ar pateikti duomenys ir dokumentai atitinka Reglamente (ES) Nr. 748/2012 nustatytus reikalavimus;

19.3. patikrina, ar orlaivio konfigūracija atitinka EASA triukšmo duomenų bazėje paskelbtus triukšmo duomenis;

19.4. esant poreikiui, atlieka orlaivio fizinį patikrinimą.

20. Jeigu įgaliotasis TKA darbuotojas, įvertinęs pateiktus dokumentus ir duomenis bei, esant poreikiui, atlikęs orlaivio fizinę apžiūrą, susiduria su situacija, kai negali nustatyti taikomų triukšmo duomenų, įgaliotasis TKA darbuotojas kreipiasi į EASA dėl triukšmo duomenų gavimo ir (arba) patikslinimo bei apie tai informuoja pareiškėją. Šiuo atveju, Aprašo II skyriaus ketvirtajame skirsnyje numatytas sprendimas priimamas per 5 darbo dienas nuo galutinio EASA atsakymo gavimo dienos.

21. Įgaliotasis TKA darbuotojas turi teisę reikalauti, kad pareiškėjas pateiktų papildomus dokumentus, duomenis ar rašytinius paaiškinimus, kurie būtini siekiant nustatyti orlaivio konfigūraciją atitinkančius triukšmo duomenis.

22. Jeigu EASA negali pateikti ir (arba) patikslinti orlaivio triukšmo duomenų, triukšmo pažymėjimas arba riboto galiojimo triukšmo pažymėjimas neišduodamas arba nepakeičiamas. Apie tokį sprendimą pareiškėjas informuojamas raštu ir grąžinami jo pateikti dokumentai (išskyrus paraišką), jei jie buvo pateikti popierine forma.

KETVIRTASIS SKIRSNIS

SPRENDIMO PRIĖMIMAS IR TRIUKŠMO PAŽYMĖJIMO ARBA RIBOTO GALIOJIMO TRIUKŠMO PAŽYMĖJIMO IŠDAVIMAS ARBA PAKEITIMAS

23. Įgaliotasis TKA darbuotojas, atlikęs nuodugnų pareiškėjo pateiktų dokumentų vertinimą ir, esant poreikiui, atlikęs orlaivio fizinę patikrą, bei nustatęs orlaivio konfigūraciją atitinkančius triukšmo duomenis, paraiškos formos atitinkamoje skiltyje surašo savo išvadas.

24. Naujam orlaiviui Aprašo 2 priede nustatytos formos triukšmo pažymėjimas arba Aprašo 3 priede nustatytos formos riboto galiojimo triukšmo pažymėjimas išduodamas tik po to, kai įgaliotas TKA darbuotojas įsitikina, kad:

24.1. yra pateikti visi reikiami dokumentai, nurodyti Aprašo 9.1–9.5 papunkčiuose;

24.2. orlaivis atitinka patvirtintą orlaivio tipo projektą arba orlaivio projekto atitikties deklaraciją bet kokį papildomą tipo pažymėjimą ar pakeitimą patvirtintą pagal Reglamento (ES) Nr. 748/2012 reikalavimus, arba orlaivio, kurio projekto atitiktis deklaruota, projekto pakeitimo deklaraciją pateiktą pagal Reglamento (ES) Nr. 748/2012 reikalavimus, aplinkosaugos reikalavimus, numatytus Reglamente (ES) Nr. 748/2012 ir nepertraukiamojo tinkamumo skraidyti reikalavimus, numatytus 2014 m. lapkričio 26 d. Komisijos reglamente (ES) Nr. 1321/2014 dėl orlaivių nepertraukiamojo tinkamumo skraidyti ir aviacijos produktų, dalių bei prietaisų tinkamumo naudoti ir šias užduotis atliekančių organizacijų bei darbuotojų patvirtinimo su visais pakeitimais;

24.3. orlaiviui yra nustatyti jo konfigūraciją atitinkantys triukšmo duomenys.

25. Naudotam orlaiviui Aprašo 2 priede nustatytos formos triukšmo pažymėjimas arba Aprašo 3 priede nustatytos formos riboto galiojimo triukšmo pažymėjimas išduodamas tik po to, kai įgaliotasis TKA darbuotojas įsitikina, kad:

25.1. yra pateikti visi reikiami dokumentai, nurodyti Aprašo 11.1–11.4 arba 12.1–12.5 papunkčiuose, kuriais įrodoma, kad:

25.1.1. orlaivis atitinka patvirtintą orlaivio tipo projektą arba orlaivio projekto atitikties deklaraciją, bet kokį papildomą tipo pažymėjimą ar pakeitimą, patvirtintą pagal Reglamento (ES) Nr. 748/2012 reikalavimus, arba orlaivio, kurio projekto atitiktis deklaruota, projekto pakeitimo deklaraciją pateiktą pagal Reglamento (ES) Nr. 748/2012 reikalavimus, aplinkosaugos reikalavimus, numatytus Reglamente (ES) Nr. 748/2012 ir nepertraukiamojo tinkamumo skraidyti reikalavimus, numatytus 2014 m. lapkričio 26 d. Komisijos reglamente (ES) Nr. 1321/2014 dėl orlaivių nepertraukiamojo tinkamumo skraidyti ir aviacijos produktų, dalių bei prietaisų tinkamumo naudoti ir šias užduotis atliekančių organizacijų bei darbuotojų patvirtinimo su visais pakeitimais;

25.2. orlaiviui yra nustatyti jo konfigūraciją atitinkantys triukšmo duomenys.

26. Aprašo 2 priede nustatytos formos triukšmo pažymėjimas arba Aprašo 3 priede nustatytos formos riboto galiojimo triukšmo pažymėjimas yra pakeičiamas, kai įgaliotasis TKA darbuotojas įsitikina, kad:

26.1. yra pateikti visi reikiami dokumentai, nurodyti Aprašo 13.1–13.3 papunkčiuose, kuriais įrodoma, kad:

26.1.1. orlaivis atitinka patvirtintą orlaivio tipo projektą arba orlaivio projekto atitikties deklaraciją, bet kokį papildomą tipo pažymėjimą ar pakeitimą, patvirtintą pagal Reglamento (ES) Nr. 748/2012 reikalavimus, arba orlaivio, kurio projekto atitiktis deklaruota, projekto pakeitimo deklaraciją pateiktą pagal Reglamento (ES) Nr. 748/2012 reikalavimus, aplinkosaugos reikalavimus, numatytus Reglamente (ES) Nr. 748/2012 ir nepertraukiamojo tinkamumo skraidyti reikalavimus, numatytus 2014 m. lapkričio 26 d. Komisijos reglamente (ES) Nr. 1321/2014 dėl orlaivių nepertraukiamojo tinkamumo skraidyti ir aviacijos produktų, dalių bei prietaisų tinkamumo naudoti ir šias užduotis atliekančių organizacijų bei darbuotojų patvirtinimo su visais pakeitimais

26.1.2. orlaiviui yra nustatyti jo konfigūraciją atitinkantys triukšmo duomenys.

27. Triukšmo pažymėjimo arba riboto galiojimo triukšmo pažymėjimo dublikatas išduodamas per 5 darbo dienas nuo Aprašo 14 punkte nurodytų dokumentų ir duomenų gavimo dienos.

III SKYRIUS

Triukšmo pažymėjimO ir Riboto galiojimo triukšmo pažymėjimo galiojimas, GALIOJIMO SUSTABDYMAS ARBA panaikinimas

28. TKA išduotas triukšmo pažymėjimas ir riboto galiojimo triukšmo pažymėjimas galioja neribotą laiką.

29. TKA sustabdo triukšmo pažymėjimo arba riboto galiojimo triukšmo pažymėjimo galiojimą, jei nustato, kad:

29.1. orlaivis neatitinka patvirtinto orlaivio tipo projekto arba orlaivio, kurio projekto atitiktis deklaruota, taikomo tipo projekto, nesilaikoma aplinkosaugos reikalavimų, numatytų Reglamente (ES) Nr. 748/2012, ir nepertraukiamojo tinkamumo skraidyti reikalavimų, numatytų Reglamente (ES) Nr. 1321/2014;

29.2. sustabdytas orlaivio tipo pažymėjimo, kuriuo remiantis išduotas triukšmo pažymėjimas, galiojimas arba jis panaikinamas arba kitaip tampa negaliojantis pagal Reglamento (ES) Nr. 748/2012 I priedo (21 dalies) 21.A.51 dalį arba Reglamento (ES) Nr. 748/2012 Ib priedo (21L dalies) 21L.A.30 dalį, arba kai projekto atitikties deklaracija, kuria remiantis išduotas riboto galiojimo triukšmo pažymėjimas, panaikinama registracija pagal Reglamento (ES) Nr. 748/2012 Ib priedo (21L dalies) 21L.B.63 dalį.

30. Sustabdžiusi triukšmo pažymėjimo arba riboto galiojimo triukšmo pažymėjimo galiojimą, TKA raštu informuoja triukšmo pažymėjimo arba riboto galiojimo triukšmo pažymėjimo turėtoją, kuris nurodytas orlaivio registravimo liudijime, bei nurodo tokio sprendimo priėmimo priežastis ir terminą, per kurį nustatyti trūkumai turi būti pašalinti. Jeigu nustatyti trūkumai pašalinami per nustatytą laiką, triukšmo pažymėjimo arba riboto galiojimo triukšmo pažymėjimo galiojimo sustabdymas panaikinamas.

31. TKA išduoto triukšmo pažymėjimo arba riboto galiojimo triukšmo pažymėjimo galiojimas panaikinamas:

31.1. jei orlaivis perregistruojamas į kitą registrą;

31.2. jei išduoto triukšmo pažymėjimo arba riboto galiojimo triukšmo pažymėjimo buvo atsisakyta;

31.3. Reglamento (ES) Nr. 748/2012 I priedo (21 dalies) 21.B.65 dalyje arba Ib priedo (21L dalies) 21L.B.173 dalyje numatytais atvejais;

31.4. jei per pagal Aprašo 30 punktą nustatytą terminą trūkumai nebuvo pašalinti.

32. Apie sprendimą panaikinti triukšmo pažymėjimo arba riboto galiojimo triukšmo pažymėjimą galiojimą TKA raštu informuoja triukšmo pažymėjimo arba riboto galiojimo triukšmo pažymėjimą turėtoją, nurodydama jo priėmimo priežastis bei pranešdama apie teisę apskųsti priimtą sprendimą.

33. Panaikinus triukšmo pažymėjimo arba riboto galiojimo triukšmo pažymėjimą galiojimą, triukšmo pažymėjimo arba riboto galiojimo triukšmo pažymėjimą turėtojas per 10 darbo dienų nuo sprendimo panaikinti triukšmo pažymėjimo arba riboto galiojimo triukšmo pažymėjimą galiojimą gavimo dienos turi grąžinti jį TKA.

IV SKYRIUS

DOKUMENTŲ SAUGOJIMAS

34. Išdavus triukšmo pažymėjimą arba riboto galiojimo triukšmo pažymėjimą, TKA paliekami saugoti šie dokumentai:

34.1. Aprašo 1 priede nustatytos formos paraiška;

34.2. dokumentai, nurodyti atitinkamai Aprašo 9.2–9.5, 11.2–11.5, 12.2–12.5 arba 11.2–11.3 papunkčiuose;

34.3. susirašinėjimo su EASA duomenys ir dokumentai (jeigu buvo kreiptasi);

34.4. išduoto triukšmo pažymėjimo arba riboto galiojimo triukšmo pažymėjimą kopija.

35. Dokumentai, nurodyti Aprašo 34.1–34.4 papunkčiuose, saugomi konkretaus orlaivio byloje ne mažiau kaip 6 metus po orlaivio išregistravimo.

36. TKA saugomus dokumentus (jų kopijas), nurodytus 32.1–32.4 papunkčiuose, pateikia kitos šalies kompetentingai institucijai, EASA, orlaivio registravimo pažymėjime nurodytam orlaivio savininkui (naudotojui) jų rašytiniu prašymu.

37. Kartu su paraiška pateikti kiti dokumentai, kurie nenurodyti Aprašo 32 punkte, išdavus triukšmo pažymėjimą arba riboto galiojimo triukšmo pažymėjimą, grąžinami pareiškėjui (jei jie buvo pateikti popierine forma).

38. Kartu su paraiška pateikti dokumentai, TKA atsisakius išduoti triukšmo pažymėjimą arba riboto galiojimo triukšmo pažymėjimą, grąžinami pareiškėjui (jei jie buvo pateikti popierine forma).

V SKYRIUS

BAIGIAMOSIOS NUOSTATOS

37. TKA sprendimai ir veiksmai (neveikimas), kuriais nesilaikoma Aprašo nuostatų, gali būti skundžiami TKA direktoriui ar Lietuvos Respublikos susisiekimo ministerijai Lietuvos Respublikos viešojo administravimo įstatymo nustatyta tvarka, Lietuvos administracinių ginčų komisijai (A. Goštauto g. 12-100, 01108 Vilnius) arba Lietuvos Respublikos administracinių bylų teisenos įstatymo nustatyta tvarka Regionų administraciniam teismui (Žygimantų g. 2, 01102 Vilnius ar per Lietuvos teismų elektroninių paslaugų portalą https://e.teismas.lt).

_______________